ཉིན་ཤས་རྗེས་ངའི་གྲོགས་པོ་ཤེབ་རབ་ཁྲོམ་དུ་ཐུག་ནས་ངེད་གཉིས་ཇ་ཁང་དུ་ཕྱིན་དུས།ཁོས་ཇ་འཐུང་གིན་གློ་བུར་དུ་ཕ་མ་དེ་འདྲ་ཡིན་ན།ང་འདྲ་པོ་ཡིན་ན།མིག་མི་དགོས་ལྟག་ཁུང་གིས་ལྟ་ས་མ་རེད།ཟེར་བའི་འགོ་མཇུག་མེད་པའི་སྐད་ཆ་ཞིག་གཡུགས་བྱུང༌།ངས་ག་རེ་ཟེར།སུའི་ཕ་མ་ཟེར་དྲིས་པར་ཁོས་འུམ།ཧཱུཾ་ནག་ལྷ་མོ་ཟེར་ཡིན།ཟེར་བཞིན་སྲང་ལམ་མར་བལྟས་འདུགངས་མོ་ཅི་རེད།ལབ་ཞོར་ཁྲོམ་ལམ་དུ་མར་བལྟས་པས་ཧཱུཾ་ནག་ལྷ་མོ་སྲང་ལམ་ནས་བཙུན་མ་གཞན་ཞིག་དང་མཉམ་དུ་འགྲོ་བཞིན་འདུགཁོས་ཁ་སང་མོ་ཨ་སུ་རའི་བྲག་ཕུག་ཏུ་བླ་རྒན་ཆོས་དར་སར་མོ་འདེབས་བློ་འདྲི་བྱ་བར་སླེབས་སོང༌།ངས་སྐད་ཆ་ཉན་མེད།གང་ལྟར་མོ་རང་གི་ཨ་མའི་སྐོར་རེད།ཟེར།མ་གཞི་ང་ཚོ་ཆུང་ནས་མཉམ་སུ་འཚར་ལོང་བྱུང་བ་རེད།ངས་ཁོ་རེ།མོ་ཆུང་ཆུང་ཡིན་དུས་ལྷམ་རྡོག་འགོ་མཁྲང་བ་ཞིག་གོན་པ་མཐོང་མ་མྱོང་གདའ།ཟཻར་བར་ཁོས་ད་རུང་དབྱར་ཁ་ད་རྐང་རྗེན་མ་རང་ཡིན་དར།མ་གཞི་མི་མང་པོ་ཞིག་དེ་དུས་དེ་འདྲ་རེད།ཡིན་ནའང་ཁོང་ཚང་གི་བོ་གྲགས་མ་ཁྱིམ་ཚང་གི་གཅེས་བཀུར་བྱེད་སའི་བུ་མོ་ལ་དབྱར་ཁ་རྒྱ་ལྷམ་མགོ་ཁྲ་དང་དགུན་ཁ་བོད་ལྷམ་གསར་པ་བརྗེ་ནས་གོན་རྒྱུ་ཡོད་དར་ཟེར།ངས་དེ་ཚོ་ད་ག་སེ་རེད།མོ་ལོ་བདུན་བརྒྱད་ཀྱི་སྐབས་ཤིག་ལ་ནོར་རྫིར་མངགས་ནས་ཁོང་ཚོའི་འབྲི་རྒན་མ་རྦབ་ལ་ཤོར།ཨ་མ་དང་བོ་གྲགས་གཉིས་ཀྱིས་རུབ་བརྒྱབ་ནས་འབྲིང་ལྕག་གིས་བརྡུངས་ཡག་བརྡུངས་ཏེ་ཁྱིམ་ནས་ཕུད།དེ་དུས་དགུན་ཁ་ཡིན་པ་འདྲ།མཚན་མོ་དེར་མོ་ཁྱི་ཚང་ནང་དུ་ཉལ་ནས་རྐང་ལག་ཕྱིད་སོང་ཡང༌།ཕ་མ་དང་བོ་གྲགས་མ་དགོངས་པ་མ་དྭངས་ནས་ཁྱིམ་དུ་ཡོང་མ་བཅུག་པས་ཨ་ཞང་ཚང་གིས་ཞག་ཤས་ཉར་དགོས་བྱུང་རེད་ཟེར་གི་འདུག་གངས་དེ་ཚོ་གསལ་པོ་དྲན་གི་མི་འདུགཟེར་བཤད།ཁོང་རེད་རེད།ངས་ཀྱང་གོ་མྱོང༌།ཡིན་ནའང་ངས་གསལ་པོ་དྲན་པ་དེ་མོའི་ཕ་མས་རྒྱུན་དུ་གཟའ་རྒྱག་རྒྱུ་མ།གྲིབ་ཕོག་རྒྱུ་མ།ཁ་ཆེམས་ཞོག་རྫོས།ཁོག་པ་སྐྱོམས།ཚེ་ལ་ཁའི་ཉི་མ།ནད་ངན་གྱིས་ཤི་རྒྱུ་མ་སོགས་བོས་པ་དེ་དག་ངའི་རྣ་ལམ་ད་དུང་འཁོར་ཡོང་གི་འདུགཕ་མ་དེ་ཚོ་ངོ་མ་མ་རབས་རེད་ཡ།དེ་ཚོ་བཤད་ན་སུས་ཡིད་ཆེས་རྒྱུ་རེད་ཨ།དེས་ཅི་ཚད།རྗེས་སུ་མོ་རང་གེར་ཆགས་བཙུན་དགོན་དུ་ཇོ་མོ་བྱེད་སྐབས་ཕ་མ་དང་བོ་གྲགས་མས་རྒྱགས་ཆས་ཀ་མ་བསྐུར་ནས་མོས་ངུ་མཆི་མས་ལམ་གཏོད་ནས་ལོག་འགྲོ་བ་རྒྱུན་ལྡན་ཡིན་པ་མི་ཚང་མས་ཤེས་གསལ་རེད་པ།ཟེར།ངས་རེད་རེད།མ་གཞི་མོ་གཅིག་པོ་ག་ལ་ཡིན།མོའི་མིང་པོ་གསུམ་ཡང་མོ་དང་གཅིག་པ་གཅིག་རྐྱང་ཡིན་རེད་པ།ཁོང་ཚོ་ལོ་ངོ་བཅུ་ཙམ་ནས་ཁྱིམ་དུ་གནས་མ་ཆགས་པར་གྲོང་ཚོ་གཞན་དུ་གཡོག་ལ་འགྲོ་དགོས་ཁེལ་སོང་བ།ཟེར་བཤད་པར་ཁོས་བཞད་གད་དང་བཅསཁོང་ཚོ་ལ་གཅིན་འཛར་སྤུན་གསུམ་ཟེར་རེད་པ།ཟེར།ངས་དེ་ལ་ཅི་དགོད་ཡ་འདུགཁོང་ཚོ་སྙིང་རྗེ།ཟེར་བར་ཁོང་མུ་མཐུད་དེ་ཁོང་ཚོ་ཆུང་དུས་བོ་གྲགས་མ་དང་ཨ་མས་གཅེས་སྐྱོང་གནང་དྲགས་ནས་ཚང་མ་གྲང་གཞི་ནད་པ་ཆགས་ནས་གཅིན་ཚོགས་གི་ཡོད་མ་རེད།ཨཧའའ།རེད་དེ་དེང་སང་ཁོང་སྤུན་གསུམ་ཡང་ཁྱིམ་གཞིས་བཟུང་ཚར་ཡོད་པ།ཟེར།ངས་ཡིན་པ་ཡོད།ཟེར་ལན་བཏབ།ཁོས་ཡིད་མ་ཆེས་པའི་ཉམས་འགྱུར་ཞིག་བསྟན་ཏེ་དུད་ཚང་ཁ་ཤས་ལ་བཟའ་ལྷད་ཁྱིམ་ཚང་ནང་གི་རྩི་ཐང་མེད་པའི་མི་རེ་རེ་ཙམ་ཡོད་རྒྱུ་རེད་དེ་མིང་སྲིང་བཞི་ཐམ་པ་བཟའ་ལྷད་ཡོད་པ་ཁོང་ཚང་གཅིག་པོ་ཡིན་རྒྱུ་རེད་གདའ།དཀོན་མཆོག་གསུམ།ཟཻར།ངས་དངོས་གནས་འདྲ་པོ་རེད་ཅེས་ལན་བཏབ།ཁོས་སླར་ཡང་འོ་རེད་བླ་རྒན་གྱིས་གསུངས་ལུགས་ལ་བལྟས་ན་མོ་ཕ་ཡུལ་དུ་ལོག་འགྲོ་གི་ཡོད་ས་རེད།ཟེར།ངས་ཨ་ལེ།ད་ཡིན་ན་བཤད་ཤེས་ས་མ་རེད།གཅིག་བྱས་ན་དྲིན་ཅན་ཕ་མ་རེད།གཅིག་བྱས་ན་སྡུག་སྦྱོང་མནར་གཅོད་གཏོང་མཁན་ངོ་མ་རེད།ང་ཚོས་ཐག་ཆོད་ས་མ་རེད།ཧེ་ཧེ།དེ་ལས་ང་གཉིས་ལོག་འགྲོ།ང་ལ་ལས་ཀ་ཡོད།ཅེས་བཤད་དེ་རང་གནས་སུ་ལོགས་ཕྱིན་པ་ཡིན།